垃圾徵費先行先試|酒樓用超大指定袋呻貴 蔬果店主自行回收廚餘
垃圾徵費先行先試計劃在今日(1日)開始在全港14個商場、住宅、政府大樓推行,當中大埔新達廣場便是其中一個試點。記者今早10點在商場所見,發現商場1樓全層只有2個垃圾桶,未有商戶將大型垃圾扔進垃圾桶內。
商場內一家酒樓的經理表示,試行第一日都「OK順暢嘅」,酒樓一日用一個660升的超大容量指定垃圾袋就足夠,盛惠70多元就「好貴、好難做」,「又唔可以將成本轉嫁喺啲客度」,唯有減其他成本,如水電等。
該商場售賣有機蔬果的商店負責人表示,會聯絡廚餘回收機構和使用家中的廚餘機,有望可將店內的蔬果廚餘全部回收,減少使用指定袋,「嚟緊一定要做,唔係計唔到條數」。
660升指定袋盛惠70元 酒樓經理:真係好貴
新達廣場的海港薈酒樓經理何小姐受訪問時表示,今日「啱啱開始試行,都OK順暢嘅」,雖然先行先試的收費指定垃圾袋是免費,但將來實行時,每日一個660升的超大容量指定垃圾袋就足夠裝垃圾,廚餘則需另一同樣660升的大袋來裝,她認為指定袋質量還好,不過如果要扔魚骨魚刺等廚餘,就需先用另一膠袋包裹好再掉,以免弄穿大收費袋。
她又指,指定袋每個要70多元,慨嘆「好貴吖,真係好貴,做呢行(餐飲)都好難做,而家經濟環境咁差」,現時就算酒樓食物減價、特價,生意都「唔係好旺」,但不會加價或將食物份量減少來節省成本,會減水電煤、燈油火蠟來節約營運成本。
垃圾徵費具誘因 餐廳回收「可用得翻啲廚餘」
不過,何經理認為垃圾收費有誘因讓酒樓將垃圾分類,廚餘會另外棄置「可以用得翻嚟回收」,因平時廚餘會連同所有垃圾一同氣質,「唔會用翻嚟回收」;同時酒樓會減少用袋,「貴得咁緊要」,或有助減少廢物產生。
有機蔬果店:即時聯絡廚餘回收機構
售賣有機蔬果的三本源有機店,店主林小姐表示,今日開始會即時減用膠袋,「以前已經盡量慳啲用袋,但無辦法,我哋要切菜」。她預計每日早晚各用一個7至10元的指定袋,亦會把菜切細以節省載入指定袋的空間,「將啲菜減細啲,不過菜頭菜尾一定都要揼」,為了節省垃圾成本,她會盡快聯絡廚餘機構、農夫來幫手回收廚餘,「唔知咁快(試行),以為8月先開始,會即時搞」。她亦認為,如果沒有垃圾徵費,根本「冇咁嘅人手、運費、人工成本嚟,做廚餘回收」。不過「嚟緊一定要做,唔係就好多垃圾袋錢要使,計唔到條數」。
利用廚餘機發酵後可變泥土用於種植
她指出,會聯絡廚餘團體,相約最近的回收地點,「大埔區都有個」,然後自己將廚餘送過去回收;同時,林小姐稱自己在家亦會使用廚餘機,將店舖掉的蔬果帶回廚餘機發酵,將其變成泥土和水來繼續種花種菜,「咁就可以冇垃圾揼」。
她亦期望政府在實施垃圾收費第一步後,可在商場附近設置廚餘機,讓市民和商戶可將蔬菜水果類的廚餘回收,減少廢物產生可更環保,廚餘機有蓋亦不會不衞生,「希望政府都識做啦,世界各地已經做咗好耐喇」。